Document ID: 31997D0622

Id-Deċiżjoni tal-Kummissjoni
tas-27 ta' Mejju 1997
li tikkonċerna l-kwestjonarji għar-rapporti ta' l-Istati Membri fuq l-implimentazzjoni ta' ċerti Direttivi fis-settur ta' l-iskart (implimentazzjoni tad-Direttiva tal-Kunsill 91/692/KEE)
(97/622/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat id-Direttiva tal-Kunsill 91/692/KEE tat-23 ta' Diċembru 1991 fuq l-istandardizzazzjoni u r-razzjonalizzazzjoni tar-rapporti fuq l-implimentazzjoni ta' ċerti Direttivi li jirrelataw mal-Ambjent [1], u partikolarment l-Artikolu 5 u 6 u l-Anness VI tagħha,
Wara li kkunsidrat id-Direttiva tal-Kunsill 75/442/KEE tal-15 Lulju 1975 fuq skart [2], kif ġiet emendata aħħar bid- Deċiżjoni tal-Kummissjoni 96/350/KE [3],
Wara li kkunsidrat id-Direttiva tal-Kunsill 91/689/KEE tat-12 ta' Diċembru 1991 fuq skart perikoluż [4], kif emendata l-aħħar bid-Direttiva 94/31/KE [5],
Wara li kkunsidrat id-Direttiva tal-Parlament Ewropew u tal-Kunsill 94/62/KE tal-20 ta' Diċembru 1994 fuq l-ippakkjar u l-iskart tal-ippakjar [6]
billi l-Artikolu 8(1) tad-Direttiva 91/689/KEE jirrikjedi li Stati Membri jittrasmettu lill-Kummisjoni informazzjoni fuq l-applikazzjoni ta' din id-Direttiva fil-kuntest tar-rapport li hemm provdut fl-Artikolu 16(1) tad-Direttiva 75/442/KEE;
Billi l-Artikolu 17 tad-Direttiva 94/62/KE tirrikjedi li Stati Membri jittrasmettu lill-Kummissjoni informazzjoni fuq l-applikazzjoni ta' din id-Direttiva bi qbil ma’ l-Artikolu 5 tad-Direttiva 91/692/KEE;
Billi l-Artikolu 16 tad-Direttiva 75/442/KEE, ġie mibdul bl-Artikolu 5 tad-Direttiva 91/692/KEE li tirrikjedi li l-Istati Membri jittrasmettu lill-Kummissjoni informazzjoni fuq l-implimentazzjoni ta' ċerti Direttivi tal-Komunità fil-format ta' rapport settorali;
Billi, dan ir-rapport irid ikun stabbilit fuq il-bażi ta' kwestjonarju jew ta' abbozz magħmul mill-Kummissjoni li jrid ikun jaqbel mall-proċeduri stipulati fl-Artikolu 6 tad-Direttiva 91/692/KEE;
Billi l-ewwel rapport settorali se jieħu ħsieb il-perjodi 1998 sal-2000 inklużi;
Billi il-miżuri previsti b'din id-Deċiżjoni huma bi qbil ma’ l-opinjoni espressa mill-Kumitat stabbilit bi qbil ma’ l-Artikolu 6 tad- Direttiva hawn fuq imsemmija,
ADOTTAT DIN ID-DEĊIŻJONI:
Artikolu 1
Il-kwestjonarji mhemuża ma' din id-Deċiżjoni, li jirrelataw mad-Direttiva 91/689/KEE u d-Direttiva 94/62/KE, huma adottati hawn.
Artikolu 2
L-Istati Membri għandhom jużaw dawn il-kwestjonarji bħala bażi biex isiru rapporti settorali li jridu jagħtu lill-Kummissjoni skond l-Artikolu 5 tad-Direttiva 91/692/KEE u tal-Artikolu 17 tad-Direttiva 94/62/KEE.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fis-27 ta' Mejju 1997.

Labels: 12
3
18
20